
Nyilvános ülésen tárgyalandó!

Napirend száma:………
A Képviselő-testület 
  2021. december 16-ai ülésére

   Tisztelt Képviselő-testület!
Tárgy: 
A Zuglóiak Egymásért Alapítvány új kuratóriumi tagjainak megválasztása, az alapítvány alapító okiratának módosítása és 2022. évi támogatása
I. Előzmények:
Az önkormányzat 1990. június 28-án a zuglói lakosság szociális ellátásának további javítása, a szociális intézményhálózat működési feltételeinek javítása, a nehéz anyagi helyzetben lévő tehetséges zuglói fiatalok továbbtanulásának támogatása, a kimagasló szellemű és kreativitású fiatalok ösztöndíjjal történő támogatása, valamint a kulturális tevékenység, kulturális örökség megóvása, lokálpatrióta tudat fejlesztése céljából létrehozta a Zuglóiak Egymásért Alapítványt, melynek hatályos alapító okiratát az előterjesztés 6. melléklete tartalmazza.
Az alapítvány vagyonát a Kuratórium kezeli, mely az alapítvány képviseleti és ügyvezető szerve is egyben.
A Kuratórium 7 főből áll, (1 elnök és 6 tag), akiket a Képviselő-testület bíz meg a tevékenység ellátásával 4 évre.
A legutóbbi Kuratórium elnöke: néhai dr. Hajnal György
A legutóbbi Kuratórium tagjai: Drevenka Mónika, Kozma Zoltán, Kajdi Klára, Kassai Orsolya, Apor János, Kiss Ilona.

A kuratórium elnökének és tagjainak megbízatása 2020. december 14. napjával lejárt, ezért új tagok választása vált szükségessé. 
II. Vélemények:
Releváns jogszabályok:

· 2013. évi V. törvény a Polgári Törvénykönyvről (a továbbiakban: Ptk.)
· Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (a továbbiakban: Civil tv.)
· A közpénzekből nyújtott támogatások átláthatóságáról szóló 2007. évi CLXXXI. törvény

A Ptk. 3:397. § (1) bekezdése értelmében a kuratórium tagjai az alapítvány vezető tisztségviselői.

A vezető tisztségviselővel szembeni követelmények és kizáró okok a Ptk. 3:22 §-a és 3:397. § (3)-(4) bekezdései szerint:
· Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

· A vezető tisztségviselő ügyvezetési feladatait személyesen köteles ellátni.

· Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

· Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. 
· Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

· Az alapítvány kedvezményezettje és annak közeli hozzátartozója nem lehet a kuratórium tagja.

· Az alapító és közeli hozzátartozói nem lehetnek többségben a kuratóriumban. 

Összeférhetetlenségi szabályok:
A Civil tv. és a közpénzekből nyújtott támogatások átláthatóságáról szóló 2007. évi CLXXXI. tv. további releváns összeférhetetlenségi szabályokat állapít meg a kuratóriumi tagokra nézve az alábbiak szerint:
A Civil tv. 39. § (1) bekezdése alapján a közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,
a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette, illetőleg törölte.

(2) A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

A közpénzekből nyújtott támogatások átláthatóságáról szóló 2007. évi CLXXXI. törvény 6. § (1) bekezdés alapján 

„Nem indulhat pályázóként, és nem részesülhet támogatásban

a) aki a pályázati eljárásban döntés-előkészítőként közreműködő vagy döntéshozó,
b) kizárt közjogi tisztségviselő,

c) az a)-b) pont alá tartozó személy közeli hozzátartozója,
d) az a)-c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja,

A fenti jogszabályi rendelkezések alapján figyelemmel kell lenni arra, hogy a megválasztandó személy töltött-e be korábban vezető tisztségviselői pozíciót a fentiek szerinti közhasznú szervezetben, illetőleg amennyiben a Képviselő-testületnek a jövőben szándékában áll(hat) támogatást nyújtani az alapítvány részére, akkor a Kuratórium tagjává önkormányzati képviselő, vagy közeli hozzátartozója nem választható. 
Az alapító elvárása a kuratórium tagjai felé, hogy az Alapítvány induljon el olyan pályázatokon, amelyek az alapító okiratban rögzített célokat szolgálják, illetve indítson maga a célokkal összefüggő programokat. Az Alapítvány teremtse meg a működéséhez szükséges források egy részét. 

Alapító okiratban módosításra kerül: 3ca) pontja szerint a Kuratórium tagjai és a pénzforgalmi számla feletti rendelkezés, amely a változásokat szükséges átvezetni a Fővárosi Törvényszék által vezetett nyilvántartáson.
Javaslom, hogy az alapító - az alapító okirat 3ca) pontja alapján - 7 főből álló Kuratóriumot válasszon.

A fentieken túl javaslom az alapítvány tevékenységi körét kiegészíteni a következő szöveggel: ”A zuglói lakosság környezettudatosságának elősegítése, a fenntartható életmód kapcsán történő szemléletformálás vagy ennek támogatása.”

Az alapító okiratban rögzíteni kell a kuratóriumi tagsági díjazás megállapításának szabályait. Megoldás lehet magában az alapító okiratban szabályozni a díjazást, vagy ezt az alapító hatáskörébe utalni vagy jóváhagyásához kötni. 

Alapítvány esetében a változásbejegyzési kérelmet az alapítónak kell benyújtania és az alapító gyakorolja a kérelmezőt megillető jogokat és kötelezettségeket.

Az alapító okiratot a hatályos jogszabályok szerint az alapító jogosult módosítani.

A Fővárosi Törvényszék felé megküldendő alapító okirat módosításának tervezetét az előterjesztés 4. melléklete tartalmazza. Mivel a létesítő okirat módosítása esetén a változásbejegyzési kérelemhez csatolni kell a létesítő okirat változásokkal egységes szerkezetbe foglalt szövegét is, az egységes szerkezetű alapító okirat az előterjesztés 5. mellékletét képezi.

Gazdasági Főosztály véleménye: A 2021. évi költségvetésben az alapítvány támogatása 1,5 millió Ft összeggel szerepel, melynek felhasználása nem történt meg. A 2022. évi leadott költségvetési javaslatban 3 millió Ft támogatási összeg lett megjelölve. Jelen előterjesztésben 5 millió Ft szerepel támogatásként.
Jogi Főosztály véleménye: az előterjesztésben közölt adatok, információk alapján az előterjesztéshez jogi észrevételt nem tesz.
III. Bizottsági vélemények:
Az előterjesztést a Jogi és Ügyrendi Bizottság, valamint Népjóléti Bizottság tárgyalja. 
IV. Döntési javaslat:
Budapest Főváros XIV. Kerület Zugló Önkormányzata Képviselő-testülete elfogadja az …/2021. (… …) önkormányzati határozatát az előterjesztés 1.  mellékletét képező – Zuglóiak Egymásért Alapítvány elnökének és tagjainak megválasztásáról - tartalommal.

Budapest Főváros XIV. Kerület Zugló Önkormányzata Képviselő-testülete elfogadja az …/2021. (… …) önkormányzati határozatát az előterjesztés 2. mellékletét képező Zuglóiak Egymásért Alapítvány alapító okirat módosítását és az egységes szerkezetbe foglalt alapító okiratot.
Budapest Főváros XIV. Kerület Zugló Önkormányzata Képviselő-testülete elfogadja az …/2021. (… …) önkormányzati határozatát az előterjesztés 3. mellékletét képező - Zuglóiak Egymásért Alapítvány részére nyújtandó 2022. évi költségvetési forrás biztosításáról.
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése és 50. §-a alapján a 1-2. határozati javaslatok tekintetében minősített, míg a 3. határozati javaslat egyszerű szótöbbséget igényel.

Budapest, 2021. november 6.










Szabó Rebeka










   alpolgármester

Mellékletek felsorolása:

1-3. mellékletek: Határozati javaslatok

4. melléklet: Zuglóiak Egymásért Alapítvány alapító okiratának módosítása

5. melléklet: Zuglóiak Egymásért Alapítvány alapító okirat a módosításokkal egységes szerkezetben

6. melléklet: Zuglóiak Egymásért Alapítvány hatályos alapító okirata
Az előterjesztést készítette: Humánszolgáltatási Főosztály
Bondorné Gyurcsi Mária

1. melléklet a 123- 631/2021 előterjesztéshez

Budapest Főváros XIV. Kerület Zugló Önkormányzata

 Képviselő-testülete
...../2021. (     ) önkormányzati határozata

a Zuglóiak Egymásért Alapítvány új kuratóriumi tagjainak megválasztásáról 
1. Budapest Főváros XIV. Kerület Zugló Önkormányzatának Képviselő-testülete úgy dönt, hogy a Zuglóiak Egymásért Alapítvány Kuratóriumának elnökévé megválasztja Pataki Józsefné-t.

Határidő: 2021. december 16. (elfogadásra)
Felelős: Horváth Csaba polgármester

2. Budapest Főváros XIV. Kerület Zugló Önkormányzatának Képviselő-testülete úgy dönt, hogy a Zuglóiak Egymásért Alapítvány Kuratóriumának tagjává megválasztja

Boleváczné Tóth Judit-t,

Módos Katalin-t,

Pallag Katalin-t,

Papp Éva-t,
Pencsov Renáta-t,

Vermes Zsolt-t.
Határidő: 2021. december 16. (elfogadásra)
Felelős: Horváth Csaba polgármester

2. melléklet a 123-631/2021 előterjesztéshez

Budapest Főváros XIV. Kerület Zugló Önkormányzata

Képviselő-testülete

...../2021. (     ) önkormányzati határozata

a Zuglóiak Egymásért Alapítvány alapító okiratának módosításáról
Budapest Főváros XIV. Kerület Zugló Önkormányzatának Képviselő-testülete úgy dönt, hogy a Zuglóiak Egymásért Alapítvány alapító okiratának módosítását a 4. melléklet szerinti tartalommal, a változásokkal egységes szerkezetbe foglalt alapító okiratot az 5. melléklet szerinti tartalommal elfogadja. A Képviselő-testület felkéri a polgármestert, hogy kezdeményezze a Zuglóiak Egymásért Alapítvány adataiban bekövetkezett változásoknak a Fővárosi Törvényszék által vezetett nyilvántartásban történő átvezetését.

Határidő: 2021. december 16. (elfogadásra)

Határidő: 2021. december 31. (bírósági eljárás megindítására)

Felelős: Horváth Csaba polgármester (Jegyzői Kabinet vezetője útján)
3. melléklet a 123-631/2021 előterjesztéshez
Budapest Főváros XIV. Kerület Zugló Önkormányzata

Képviselő-testülete

...../2021. (     ) önkormányzati határozata

a Zuglóiak Egymásért Alapítvány 2022. évi támogatásáról

Budapest Főváros XIV. Kerület Zugló Önkormányzatának Képviselő-testülete úgy dönt, hogy a Zuglóiak Egymásért Alapítvány kuratóriumi elnökét és a kuratórium tagjait díjazásban részesíti. A kuratóriumi elnökének díjazása havonta 55 000 Ft, a tagok díjazása havonta 25 000 Ft. A Képviselő-testület úgy dönt, hogy a Zuglóiak Egymásért Alapítvány részére a 2022. évi költségvetésben 5 000 000 Ft támogatást biztosít.

A Képviselő-testület felkéri a polgármestert, hogy a 2022. évi költségvetésbe tervezze be a támogatás összegét, és kösse meg a költségvetés elfogadását követően a Zuglóiak Egymásért Alapítvánnyal a támogatási szerződést.
A Képviselő-testület felkéri az alapítvány elnökét, hogy az alapítvány működésének megkezdésétől számított 6. hónap elteltével számoljon be az alapítvány működési eredményeiről.
Határidő: 2022. évi költségvetés elfogadása (Gazdasági Főosztály)

Határidő: 2022. március 31. (támogatási szerződés megkötésére)
Felelős: Szabó Rebeka alpolgármester (Polgármesteri Kabinet, Kuratórium elnöke a beszámolóért)

